钦定古今图书集成/明伦汇编/氏族典/第371卷 > 《廖用贤尚友录》 > 严青
## 钦定古今图书集成/明伦汇编/氏族典/第371卷 > 《廖用贤尚友录》 > 严青

按《尚友录》：青，会稽人，居贫，常于山中作炭，忽遇神人
授书一卷曰：“汝骨可长生。”并教服石髓法。青受之，即
见左右常有数十人侍之。常夜行，都巡呵问何人，青
亦呵问，都巡怒叱从兵收之，青亦叱从神录之，青径
去，而都巡等人马不能动。明旦，乡人曰：“必严公也。”报
其家往谢，青乃放去。青后断谷一年仙去。